NTSB mun taka þátt í rannsókn á flugslysinu í Íran 10. janúar 2020 Rannsóknarnefnd samgönguslysa í Bandaríkjunum ( NTSB ) segir að stofnunin muni taka þátt í rannsókn á slysinu Rannsóknarnefnd samgönguslysa í Bandaríkjunum ( NTSB ) segja að nefndin muni taka þátt í rannsókn á flugslysinu í Íran er farþegaþota af gerðinni Boeing 737 - 800 frá Ukraine International Airlines fórst skömmu eftir flugtak frá Teheran þann 8. janúar síðastliðinn . NTSB tekur ekki fram með hvaða hætti stofnunin ætlar að taka þátt í rannsókninni á slysinu þar sem írönsk stjórnvöld hafa lýst því yfir að ekki sé vilji til þess að vinna að rannsókninni með aðkomu Bandaríkjanna . NTSB tekur fram að stofnunin hafi fengið formlega tilkynningu varðandi flugslysið og vitnar í sáttmála Alþjóðaflugmálastofnunarinnar ( ICAO ) í viðauka Annex 13 er varðar flugslys og rannsóknir á flugslysum og flugatvikum . Samkvæmt Annex 13 kemur fram að það land skal leiða rannsókn á flugslysi þar sem slysið átti sér stað eða nefna það land sem skal taka rannsóknina að sér ef svo ber undir . Þá eru öðrum löndum gert að taka þátt ef þau búa yfir betri sérfræðiþekkingu til þess eða hafa yfir að ráð betri tækjum og aðbúnaði . 176 manns létu lífið í flugslysinu en flestir farþega um borð voru Íranir og Kanadamenn Tilkynning NTSB kemur sama dag og yfirlýsing frá bandarískum stjórnvöldum sem tilkynntu í gær að þau hafi undir höndum áreiðanlegar heimildir fyrir því að úkraínska farþegaþotan hafi verið skotin niður með flugskeyti . Þá hefur myndbandi verið dreift , bæði í fjölmiðlum og á samfélagsmiðlum , sem á að sýna hvar flugskeyti er skotið á loft að næturlagi og hæfir þotuna í flugtaki sem fellur logandi til jarðar . Stjórnvöld í Íran hafa neitað því að flugskeyti hafi verið skotið í átt að þotunni af þeirra hálfu en þotan fórst nokkrum klukkutímum eftir loftskeytaárás Írana á herstöðvar í Írak .